SARL-NUUS - Sondag 18 Julie 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


STIL SLEUTELS 


Dit is met leedwese dat die sleutels van twee radioamateurs onlangs stil geraak 
het. Hulle is: Don, ZS6ABC, op die 9de Julie en Fanna Botha, ZR6FPM, op 
die 15de Julie. Ons innige meegevoel aan hulle familie en vriende. 


(POUSE) 

In die nuus vandag; 

RADIOAMATEUR EKSAMENPROSEDURES STROOMBELYN 
KOMPETISIES SONDER SUKKEL 

GAREC 2010 IN CURAGAO IN OKTOBER 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


RADIOAMATEUR EKSAMENPROSEDURES STROOMBELYN 


Die Raad van die SARL het die prosessering van die resultate van radioama- 
teureksamen stroombelyn ten einde die uitslae en roepseine vinniger aan die 
kandidate te besorg. Wat onmiddellik inwerking tree is dat kandidate nie vir 
meer as een klas eksamen ter gelyker tyd kan inskryf nie, maar slegs vir een klas 
op n keer dus net vir Klas A of Klas B. Daar sal ook streng by die sluitingsda- 
tum gehou word en geen laat inskrywings sal aanvaar word nie. “Dit sal nodig 
wees dat kandidate al die dokumente indien soos uiteengesit in die RAFE-riglyne 
wat op die webblad gepubliseer is, insluitende dié vir HF-assessering”, het Mark 
Zank, ZSGYES, die SARL se RAF-bestuurder gesê. n Kandidaat wie se regis- 
trasie teen sluitingsdatum onvolledig is, sal nie die eksamen kan aflê nie en sal 
ook nie n eksamennommer ontvang nie. 

“Dit mag wreed klink, maar die waarheid is dat die enkele kandidate wat nie aan 
die riglyne voldoen nie, die is wat die lisensiëringsproses en toekenning van roep- 
seine aan al die ander kandidate vertraag, soos wat na die Mei-eksamen gebeur 


het”, het Mark gesê. Deur te verseker dat alle dokumentasie teen die sluitingsda- 
tum vir inskrywings ontvang is, sal dit OKOSA help om die lisensiëringsproses 
spoedig af te handel. 


“Tn die toekoms sal suksesvolle kandidate hulle roepseine met die uitslae ontvang 
en sal hulle onmiddellik op die lug kan gaan. Die SARL sal ook sertifikate aan 
alle suksesvolle kandidate uitreik en sal administrateurs van Echolink in kennis 
stel om die houers van die sertifikate as ten volle gelisensieerd te beskou. Hierdie 
proses kan alleenlik suksesvol wees indien klubs kandidate bystaan om hulle HF- 
assessering voor die sluitingsdatum vir inskrywings te voltooi”, het Mark gesê. 


VOLGENDE NAWEEK SAL DAAR 'N GEZOEM IN KAAPSTAD WEES 


Noem dit n gezoem of n geraas, net soos u wil, dit is n demonstrasie van D- 
Star, die digitale rewolusie wat amateurradio tref. Dit sal alles gebeur met die 
SARL se Radiotegnologie-in-Aksie 2010 by die Kaapse Skiereilandse Universiteit 
van Tegnologie op Saterdag 24 April. Registrasie open om 08:15. Verkry die 
volle program by www.sarl.org.za, klik op rta en laai die PDEF-lêer af. U kan 
ook n versoek rig aan www.rta.org.za met RTA CT in die onderwerplyn en n 
kopie sal aan u gepos word. 


Die program sluit aanbiedings deur die Hermanus Magnetiese Observatorium 
en Multisource in. Leer meer aangaande digitale seinprosessering en amteurra- 
diorigtingpeiling en besoek die laboratorium waar Suid-Afrika se eerste Cubesat 
gebou word. Die toegangsfooi is R50 wat verversings en deelname aan die by- 
woningstrekking, geborg deur RS Components, insluit. Toegang vir studente en 
skoliere is gratis, kom net daar! 


Die ARRL 2010 Handboek en ARRL-Antennaboek sal beskikbaar wees. U 
word aangeraai om dit vooraf te bestel en dit tydens die RTA af te haal. Verkry 
besonderhede by www.amateurradio.org.za. 


KOMPETISIENUUS 


Vir die Topband-kompetisie wat van 17 tot 20 Junie 2010 gehou is, is 10 logstate 
ontvang. Uit die logstate blyk dit dat daar minstens 52 stasies aktief was, maar 
waarom is slegs 10 logstate ingestuur? 


Probleme wat met die logstate ondervind is, is verkeerde RST-verslae en ver- 
keerde frekwensies. Deelnemers aan kompetisies, lees asb. die reëls wat vir die 
kompetisies geld. 


Die uitslae is as volg: 1ste ZS6YT - Gary Immelman 143 punte; 2de ZS6GRL - 
Geoff Levey 137 punte; 3de ZS6PVT - Phillip van Tonder 110 punte. 


Die volledige uitslae sal op die forum en in HF Happenings gepubliseer word. 
KOMPETISIES SONDER SUKKEL 


Oor die volgende paar weke verskaf die SARL se Kompetisiebestuurder, Ge- 
offrey Levey, inligting oor die kompetisies in die pyplyn. SARL-Nuus fokus 
vandeesweek op n paar SARL-kompetisies. 


Die doelwit van die SARL HF-foonkompetisie is dat deelnemers soveel ander 
amateurs in Suider-Afrika as moontlik moet kontak op 20, 40 en 80 m. Die HF- 
foonkompetisie vind plaas op Sondag 1 Augustus 2010 van 13:00 tot 16:30 UTC. 
Die volgende frekwensies mag gebruik word: 14,125 tot 14,350 MHz; 7,060 tot 
7,100 en 7,130 tot 7,200 MHz; 3,603 tot 3,650 en 3,700 tot 3,800 MHZ. 


Daar is vier deelnemerskategorieë a) Enkeloperateur Enkelband; b) Enkelop- 
erateur Alle Bande; c) Multi-operateur Enkelband of d) Multi-operateur Alle 
Bande. Die uitruiling is n RS-verslag en n opeenvolgende reeksnommer wat 
begin by 001. n Multi-operateurstasie wat gelyktydig op verskeie bande uitsaai, 
mag verkies om aparte nommerreekse vir elke band te gebruik. 


Elke kontak tel 1 punt, elke roeparea gewerk op elke band tel 2 punte en elke 
stasie wat op al drie bande gekontak word, tel 2 punte. Kontakte met stasies 
buite hierdie areas word toegelaat; @SO-punte mag geëis word maar geen sone- 
of driebandpunte nie. Meer inligting oor die roepareas is in die kompetisiehan- 
dleiding vervat. U kan dit aflaai van www.sarl.org.za, deur '*contests' in die 
linkerkolom te kies. 


Trofeë en sertifikate word uitgeloof vir die hoogste totale punt en vir die hoog- 
ste punt op n enkelband. Logstate moet binne 15 dae gestuur word na die 
Bloemfonteinse Radioamateurklub, Bus 12104, Brandhof, 9324, of per e-pos 
aan zsAbfn@netactive.co.za. Die sluitingsdatum vir logindienings is 16 Augus- 
tus 2010. 


Deelnemers onder 19 jaar en ouer as 18 jaar mag deelneem aan twee afsonderlike 
trekkings vir n 2010 ARRL-handboek en n ARRL-antennaboek onderskeidelik. 


Kry julle antennas slaggereed en raak radio-aktief in die SARL se HE- 
foonkompetisie op 1 Augustus. 


Luister gerus Sondagaand na Geoffrey en Derek tydens Integnet, wanneer hulle 
oor kompetisies en deelname gesels. Integnet word om 19:30 SAT uitgesaai op 
verskillende herhalers en op HF op 3 718 kHz. 


BOLAND A0-METER-NAELLOOP VOLGENDE NAWEEK 


Die Boland-klub se 40 meter-naelloop is n pretaktiwiteit om kontakte op 40 me- 
ter te bevorder tussen radioamateurs in Suider-Afrikaanse lande. Die naelloop 
duur van 13:00 tot 16:00 UTC op Sondag 25 Julie 2010. Radioamateurs mag 
as vaste of mobiele stasies deelneem; mobiele stasies sluit veld- en draagbare 
stasies in. Die uitruiling is u roepsein, n RS-verslag en die jaar waarin u die 
eerste keer gelisensieer is. Volle besonderhede op www.zsl BAK@bark.org.za. 


Die volgende SARL 80 m-klubkompetisie vind plaas op Woensdagaand 28 Julie 
van 17:30 tot 18:30 UTC. Dit is n foonkompetisie en die uitruiling is n RS- 
verslag en n opeenvolgende reeksnommer wat by 001 begin. Watter klub gaan 
die meeste deelnemers hê? 


Ter viering van Nasionale Vrouedag op Maandag 9 Augustus, is die SARL se 
Jeugliga-naelloop op 40 meter op die lug van 09:00 tot 10:00 UTC. Die uitruiling 


is n RS-verslag en YL of OM. Kontakte tussen Jeugligastasies tel 5 punte; 
kontakte tussen JL- en OM-stasies tel 3 punte en kontakte tussen OM-stasies 
tel 1 punt. 


Die reëls vir hierdie kompetisies is in die 2010 SARL-kompetisiehandleiding. 
GAREC 2010 IN CURAGAO IN OKTOBER 


Die 2010 Globale Amateurradio Noodkonferensie (Global Amateur Radio Emer- 
gency Conference of GAREC) sal op 11 en 12 Oktober op die eiland Ouracao 
in die Nederlandse Antille gehou word. 


Die doelwitte van die konferensie is om radioamateurs beter voorbereid te maak 
vir noodkommunikasie. Dit, deur wat beste genoem kan word universele bedryf- 
spraktyke op beide nasionale en internasionale vlakke. Die konferensie is ook n 
geleentheid om inligting en ondervindings tussen radioamateurs en groepe wat 
belange in noodkommunikasie het uit te ruil. SARL-HAMNET sal by hierdie 
belangrike konferensie verteenwoordig word. In Augustus 2011 sal die SARL 
die gasheer vir die GAREC 2011 in Suid-Afrika wees. 


Die beplanning van die gebeurtenis gaan voort met die eerste konsep program 
van gebeurtenisse wat op GARECG se webtuiste www.garec.net beskikbaar is. 
Die program sal verander na mate sprekers en aktiwiteite gedurende die komende 
maande bevestig word. Inligting aangaande registrasie en hotelverblyf kan ook 
van die webblad verkry word. 


KLUBNUUS 


Die Centurion Radioamateurklub het n baie suksesvolle Algemene Jaarver- 
gadering op 10 Julie 2010 in die Padvindersaal in Wierda Park gehou 
waartydens die volgende lede tot sy nuwe komitee verkies is: Voorsitter: 
Pam Momberg, ZS6OAPT; Visevoorsitter: Ben Booysen, ZS6BTB; Sekretaris: 
Sakkie Schoonraad, ZS6IJS; Tesourier: Pam Momberg, ZSGAPT; Tegniese 
koërdineerder: Pieter du Toit, ZR6ZDT. 


Dank aan die uittredende komitee en voorsitter vir hulle goeie werk gedurende 
2009-2010. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 087 het begin om stadig weg te kwyn. Die voorspelde effektiewe 
sonvlektelling vir die week gaan minder as 15 wees. 


20 m is die beste keuse vir DX gevolg deur 40 m. Gedurende die middae tot 
na die son gesak het gaan die toestande na Indië goed wees. Gedurende sonson- 
dergang gaan toestande na Europa goed wees. Kontakte met Australië raak `n 
moontlikheid op 40 m nadat die son gesak het. Kontakte met die VSA gaan 
uitdagend wees. Toestande na Brasilië en Suid-Amerika is besig om uitdagend 
te word. 


30 m kan vir die digitale en gelykgolfentoesiaste baie belonend wees met 
openinge na verskeie dele van die wêreld. 


Plaaslike toestande gaan gedurende die dag op 40 m goed wees. Met winter hier 
het 30 m by 20 m oorgeneem vir kontakte gedurende die middel van die dag oor 
die langer afstande. Met die laer ruisvlakke is 80 m vroegoggend en laatmiddag 
die beste keuse asook vir kontakte oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


18 Julie lIntegnet, vanaand, om 19:30 oor kompetisie-aangeleenthede; 23 - 24 
Julie - Voorbereiding en lansering van die HABEX-balloneksperiment; 24 Julie 
- RTA-simposium in Kaapstad; 25 Julie Boland ARK 40 m Naelloop 13:00- 
16:00 UTC; 28 Julie SARL 4de 80 m Klubkompetisie 17:30-18:30 UTG; 1 
Augustus SARL se HF Foonkompetisie 13:00 tot 16:30 UTC; 2 Augustus 
Sluitingsdatum vir inskrywings vir die PIC-kursus in Pretoria op 14 Augustus; 
2-7 Augustus Nasionale Wetenskapweek te Sci Bono met ZS6SCI daagliks 
tussen (9:00 en 14:00 SAT op die lug; 9 Augustus SARL LV-naelloop op 40 
m (09:00 tot 10:00 UTG; 12 - 14 Augustus - Internasionale AMA-konferensie in 
Dallas, Texas; 14 Augustus PIC-kursus in Pretoria; 16 Augustus Logstate vir 
SARL HEF-foonkompetisie moet in wees. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror In- 
ternational wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur George, ZSONE, saamgestel is. 
Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 

